ભારતની પ્રજાનો મોટો હિસ્સો 21 સદીમાં પ્રવેશી ગયો છે, પણ ભારતના નેતાઓ હજી 19મી સદીમાં જીવે છે અને મધ્યયુગની માનસિકતા ધરાવે છે. નેતાઓ આપણે આગળ લઈ જવાના બદલે પછાત બનાવવા માગે છે. તેલંગાણાના મુખ્યપ્રધાન કે. ચંદ્રશેખર રાવે જ્યોતિષ જોયા અને પછી નક્કી કરી નાખ્યું કે વહેલા ચૂંટણી યોજાય તો જીતી શકાય છે. હવે કમ સે કમ આવી બેવકૂફી કરનારા મુખ્યપ્રધાનને તેમની અંધશ્રદ્ધા ખાતર પણ પ્રજાએ હરાવે તેવી ઘણાની લાગણી હોય તો નવાઈ નહીં.